text: হরিণমারীর ঐতিহ্যবাহী সূর্যপুরী আমগাছটি ঠাকুরগাঁওয়ের বালিয়াডাঙ্গী উপজেলার হরিণমারী সীমান্তে মন্ডুমালা গ্রামে অবস্থিত। রংপুর বিভাগের অন্তর্গত ঠাকুরগাঁও জেলার উপজেলা বালিয়াডাঙ্গীর উত্তরে ভারতের পশ্চিমবঙ্গ রাজ্য ও আটোয়ারী উপজেলা, দক্ষিণে রানীশংকাইল উপজেলা, পূর্বে ঠাকুরগাঁও সদর উপজেলা, পশ্চিমে ভারতের পশ্চিমবঙ্গ রাজ্য। এই উপজেলা ২৫°৫৯' উত্তর অক্ষাংশ হতে ২৬°১২' উত্তর অক্ষাংশ এবং ৮৮°১০' পূর্ব দ্রাঘিমাংশ হতে ৮৮°২২' পূর্ব দ্রাঘিমাংশ পর্যন্ত বিস্তৃত। প্রায় ২০০ বছরের ঐতিহ্য নিয়ে সগৌরবে দাঁড়িয়ে আছে এই আমগাছটি, যা দক্ষিণ এশিয়ার মাঝে সর্বোবৃহৎ।
  
  ইতিহাস
  বালিয়াডাঙ্গী উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী, তীরনই নদী ও আমনদামন নদী। এই নদীবিধৌত উপজেলার পাশেই আমগাছটির অবস্থান। তবে আমগাছটির সঠিক ইতিহাস পাওয়া যায় না। তবে আনুমানিক স্থানীয়দের মতে ১৫০ বছর থেকে ২০০ বছর হবে এর বয়স।
  
  যাবার উপায়
  সরাসরি ঢাকা থেকে এর দূরত্ব ৪৫০ কিলোমিটার। বাস, প্লেনযোগে ভ্রমণ করে ঠাকুরগাঁও সদরে এসে ৪০ মিনিটের পথ অতিক্রম করে ঘুরে আসা যায় আমগাছটি থেকে।
  
  তথ্যসূত্র
  
  বিষয়শ্রেণী: আমগাছ
  বিষয়শ্রেণী: এশিয়ার সর্বোবৃহৎ আমগাছ
  বিষয়শ্রেণী:বালিয়াডাঙ্গী উপজেলা
title: হরিণমারীর ঐতিহ্যবাহী সূর্যপুরী আমগাছ